Fotol olev rohtu kasvav bensukas on minu arust omamoodi sümboolne. Mõeldes kütusele ning selle poolt tekitatavale õhu- , vee- või muule reostusele näeb see pilt välja nagu lõputu võitlus, kus bensiinijaam on kaotanud valvsuse ja uinunud ning kasutades ära hetke on loodus üritanud seda kiirelt rohelisega lämmatada. Olukorra muudab eriti kontrastseks asjaolu, et bensiinijaam näeb välja täpselt selline, nagu oleks ta eelmisel õhtul veel töötanud ning siin oleks saginud autod ja lärmanud iniemsed ning nüüd hommikuks ei leia seda enam kaardilt ning seetõttu on see inimtühi. Näeb natuke sedamoodi välja, nagu kuskil filmis. Pilt on tehtud kaugel Põhja-Soomes.
#000000